एड़ी में चोट आई, स्ट्रेचर पर मैदान से बाहर ले जाना पड़ा
South Africa Vs West Indies (Wanderers) 2nd Test Latest News Update - Keshav Maharaj Injured While Celebrating Wicket. साउथ अफ्रीका के स्पिनर केशव महाराज को विकेट सेलिब्रेट करना महंगा पड़ गया। वेस्टइंडीज के खिलाफ खेल रहे महाराज ने रविवार को काइल मेयर्स को आउट किया
साउथ अफ्रीका के स्पिनर केशव महाराज को विकेट सेलिब्रेट करना महंगा पड़ गया। वेस्टइंडीज के खिलाफ जोहान्सबर्ग में खेल रहे महाराज ने रविवार को काइल मेयर्स को आउट किया। महाराज जैसे ही सेलिब्रेट करने लगे, उनकी एड़ी में दर्द उठ गया। इसके बाद उन्हें मैदान से बाहर स्ट्रेचर पर ले जाना पड़ा।
क्रिकेट साउथ अफ्रीका ने रविवार को कहा कि महाराज की टेंडन यानी पिछली एड़ी के ऊपर वाले हिस्से में चोट आई है। वह सोमवार को सर्जन से मिलेंगे।
पिच पर गिर गए महाराज 
महाराज ने काइल मेयर्स के खिलाफ LBW की अपील की थी, इसे नॉट आउट दिया गया और फिर कप्तान बावुमा ने DRS लिया। DRS के सफल होते ही महाराज जश्न मनाने के लिए दौड़ते हुए कदम उठाया और अचानक पिच पर गिर गए और अपने बाएं पैर को पकड़ लिया। वे दर्द में आ गए और मेडिक्स के आने से पहले टीम मेट्स ने उनकी मदद करने की कोशिश की।
महाराज ने 2.5 ओवर किए और 2 विकेट लिए। साउथ अफ्रीका ने दो टेस्ट मैच की सीरीज 2-0 से अपने नाम कर ली।
दूसरे टेस्ट में साउथ अफ्रीका 284 रन से जीता 
साउथ अफ्रीका ने वेस्टइंडीज को जोहान्सबर्ग में खेले जा रहे दूसरे टेस्ट में 284 रन से हरा दिया। साउथ अफ्रीका को चौथे दिन जीत हासिल हुई। साउथ अफ्रीका ने दूसरी पारी में 321 रन बनाए और वेस्टइंडीज को 391 रन का लक्ष्य दिया। वेस्टइंडीज जवाब में 106 रन ही बना सका और ऑल आउट हो गया। टेंबा बावुमा प्लेयर ऑफ द मैच रहे। उन्होंने दूसरी पारी में 171 रन स्कोर किए।
